CELEX: 32015D1943
Language: ro
Date: 2015-10-27 00:00:00
Title: Decizia de punere în aplicare (UE) 2015/1943 a Comisiei din 27 octombrie 2015 de modificare a Deciziei de punere în aplicare 2014/909/UE prin extinderea perioadei de aplicare în Italia a măsurilor de protecție referitoare la gândacul mic de stup [notificată cu numărul C(2015) 7330] (Text cu relevanță pentru SEE)

29.10.2015   
            
            
               RO
            
            
               Jurnalul Oficial al Uniunii Europene
            
            
               L 283/11
            
         DECIZIA DE PUNERE ÎN APLICARE (UE) 2015/1943 A COMISIEI
   din 27 octombrie 2015
   de modificare a Deciziei de punere în aplicare 2014/909/UE prin extinderea perioadei de aplicare în Italia a măsurilor de protecție referitoare la gândacul mic de stup
   
      
         [notificată cu numărul C(2015) 7330]
      
   
   (Numai textul în limba italiană este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controalele veterinare aplicabile în schimburile intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Decizia de punere în aplicare 2014/909/UE a Comisiei (3) stabilește anumite măsuri de protecție ca urmare a unor notificări primite din partea Italiei cu privire la apariția gândacului mic de stup (Aethina tumida) în regiunile Calabria și Sicilia. Aceasta se aplică până la 30 noiembrie 2015.
            
         
               (2)
            
            
               La 16 septembrie 2015, Italia a notificat Comisiei că inspecțiile și investigațiile epidemiologice efectuate în conformitate cu Decizia de punere în aplicare 2014/909/UE, precum și supravegherea activă în ceea ce privește apariția gândacului mic de stup în regiunile italiene în cauză au descoperit noi infestări în Calabria.
            
         
               (3)
            
            
               Standardele internaționale stabilite de către Organizația Mondială pentru Sănătatea Animalelor (OIE) recomandă realizarea unor anchete anuale înainte ca o zonă să își poată redobândi statutul de zonă indemnă. Este dificil să se stabilească exact evoluția epidemiologică a infestărilor cu gândacul mic de stup, deoarece simptomele pot trece neobservate, iar astfel de infestări pot afecta și coloniile de albine sălbatice. Infestările raportate anterior în Italia în 2014 au fost depistate toamna, între lunile septembrie și decembrie. Prin urmare, ancheta anuală în curs și cea viitoare ar trebui să acopere întreaga perioadă de toamnă din 2015 și, respectiv, 2016.
            
         
               (4)
            
            
               Având în vedere că situația epidemiologică în aceste regiuni din Italia nu a fost stabilită încă și informațiile suplimentare privind ancheta în curs și cea viitoare lipsesc, este chiar necesar să se prelungească perioada de aplicare a măsurilor prevăzute în Decizia de punere în aplicare 2014/909/UE cu încă câteva luni după sfârșitul preconizat al următorului sezon apicol de la sfârșitul lunii noiembrie 2016.
            
         
               (5)
            
            
               Perioada de aplicare și măsurile în vigoare ar trebui să fie revizuite în orice moment, în funcție de noi informații privind situația epidemiologică din regiunile italiene afectate.
            
         
               (6)
            
            
               Decizia de punere în aplicare 2014/909/UE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Articolul 4 din Decizia de punere în aplicare 2014/909/UE se înlocuiește cu următorul text:
   
      „Articolul 4
      Prezenta decizie se aplică până la 31 martie 2017.”
   
   Articolul 2
   Prezenta decizie se adresează Republicii Italiene.
   
      Adoptată la Bruxelles, 27 octombrie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Decizia de punere în aplicare 2014/909/UE a Comisiei din 12 decembrie 2014 privind anumite măsuri de protecție cu privire la apariții confirmate ale gândacului mic de stup în Italia (JO L 359, 16.12.2014, p. 161).